Sergei Prihodko

Sergei Eduardovitš Prihodko (Именной указатель Government.ru; 12. tammikuuta 1957 Moskova – 26. tammikuuta 2021) oli venäläinen poliitikko ja diplomaatti.Sergei Prikhodko The Russian GovernmentУмер бывший вице-премьер Сергей Приходько Коммерсантъ

Prihodko valmistui Moskovan valtiollisesta kansainvälisten suhteiden instituutista vuonna 1980. Tämän jälkeen hän työskenteli Neuvostoliiton ja sitten Venäjän suurlähetystössä Tšekkoslovakiassa, kunnes siirtyi vuonna 1993 työskentelemään Venäjän ulkoministeriöön. Prihodko toimi Venäjän presidentin avustajana vuosina 1997–1998 ja 2004–2012. Vuonna 2012 hän sai nimityksen hallituksen ensimmäiseksi varahenkilöstöpäälliköksi. 22. toukokuuta 2013 Prihodko nimitettiin Venäjän varapääministeriksi, jona hän toimi vuoteen 2018. Tammikuussa 2020 hän sai nimityksen pääministeri Mihail Mišustinin avustajaksi.Sergei Prikhodko, Russia's ex-deputy PM, dies at 64 The Independent

Vuonna 2018 oppositioaktivisti Aleksei Navalni julkaisi selvityksen, jonka mukaan Prihodkolla oli läheiset välit Oleg Deripaskaan ja hän omisti ylellisen huvilan Moskovan ulkopuolella, vaikkei hänellä ollut merkittäviä yksityisiä tulonlähteitä. Navalnin väitteet pohjautuivat videoihin, jotka sosiaalisessa mediassa oli julkaissut Deripaskan kanssa suhteessa kertomansa mukaan ollut Nastja Rybka. Sekä Deripaskan puhemies että Prihodko kiistivät esitetyt väitteet.

Prihodko kuoli 64-vuotiaana sairastettuaan pitkään ALS-tautia.

 Lähteet 

Luokka:Venäläiset poliitikot
Luokka:Venäläiset diplomaatit
Luokka:Vuonna 1957 syntyneet
Luokka:Vuonna 2021 kuolleet